title: 2012/776/: Decizia Consiliului din 6 decembrie 2012 privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul de stabilire a unei asocieri între Comunitatea Economică Europeană și Turcia, privind adoptarea de dispoziții referitoare la coordonarea sistemelor de securitate socială

text:
               13.12.2012

               RO

               Jurnalul Oficial al Uniunii Europene

               L 340/19

         DECIZIA CONSILIULUI
   din 6 decembrie 2012
   privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul de stabilire a unei asocieri între Comunitatea Economică Europeană și Turcia, privind adoptarea de dispoziții referitoare la coordonarea sistemelor de securitate socială
   (2012/776/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 48, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul de stabilire a unei asocieri între Comunitatea Economică Europeană și Turcia (1) („acordul”) și Protocolul adițional la acordul din 23 noiembrie 1970 (2) („protocolul adițional”) prevăd că libera circulație a lucrătorilor între Uniune și Turcia se va realiza în etape progresive.

               (2)

               Articolul 9 din acord prevede că în domeniul de aplicare a acordului orice discriminare exercitată pe motiv de cetățenie este interzisă.

               (3)

               Articolul 39 din protocolul adițional prevede adoptarea de către Consiliul de asociere a unor măsuri în domeniul securității sociale pentru lucrătorii de cetățenie turcă ce circulă în interiorul Uniunii și pentru familiile lor care își au reședința în Uniune.

               (4)

               Ca un prim pas către punerea în aplicare a articolului 39 din protocolul adițional și a articolului 9 din Acordul în domeniul securității sociale, Decizia nr. 3/80 privind aplicarea regimurilor de securitate socială ale statelor membre ale Comunităților Europene în raport cu lucrătorii turci și cu membrii familiilor acestora (3) („Decizia nr. 3/80”) a fost adoptată de către Consiliul de asociere la 19 septembrie 1980.

               (5)

               Este necesar să se asigure că, în domeniul securității sociale, articolul 9 din acord și articolul 39 din protocolul adițional sunt puse în aplicare integral.

               (6)

               Este necesar să se actualizeze dispozițiile de punere în aplicare cuprinse în prezent în Decizia nr. 3/80, astfel încât acestea să reflecte progresele înregistrate în domeniul coordonării securității sociale în Uniunea Europeană (4).

               (7)

               Decizia nr. 3/80 ar trebui, prin urmare, să fie abrogată și înlocuită cu o decizie a Consiliului de asociere care, într-o singură etapă, pune în aplicare dispozițiile relevante din acord și din protocolul adițional referitoare la coordonarea sistemelor de securitate socială.

               (8)

               Este necesar să se stabilească poziția care urmează să fie adoptată în numele Uniunii în Consiliul de asociere, privind adoptarea de dispoziții referitoare la coordonarea sistemelor de securitate socială.

               (9)

               Prin urmare, poziția Uniunii în cadrul Consiliului de asociere ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul Consiliului de asociere instituit prin Acordul de stabilire a unei asocieri între Comunitatea Economică Europeană și Turcia, privind adoptarea de dispoziții referitoare la coordonarea sistemelor de securitate socială, se bazează pe proiectul de decizie al Consiliului de asociere atașat la prezenta decizie.
   Modificări minore ale proiectului de decizie respectiv pot fi agreate de reprezentanții Uniunii în cadrul Consiliului de asociere fără a fi necesară adoptarea unei alte decizii a Consiliului.
   Articolul 2
   Prezenta decizie intră în vigoare la data adoptării.

      Adoptată la Bruxelles, 6 decembrie 2012.

            Pentru Consiliu

            Președintele

         S. CHARALAMBOUS

      (1)  JO 217, 29.12.1964, p. 3687/64.

      (2)  JO L 293, 29.12.1972, p. 3.

      (3)  JO C 110, 25.4.1983, p. 60.

      (4)  Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (JO L 166, 30.4.2004, p. 1); Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (JO L 284, 30.10.2009, p. 1); Regulamentul (UE) nr. 1231/2010 al Parlamentului European și al Consiliului din 24 noiembrie 2010 de extindere a Regulamentului (CE) nr. 883/2004 și a Regulamentului (CE) nr. 987/2009 la resortisanții țărilor terțe care nu fac obiectul regulamentelor respective exclusiv pe motive de cetățenie (JO L 344, 29.12.2010, p. 1).

      PROIECT
      DECIZIA NR. …/… A CONSILIULUI DE ASOCIERE UE-TURCIA
      din …
      privind adoptarea de dispoziții referitoare la coordonarea sistemelor de securitate socială
      CONSILIUL DE ASOCIERE,
      având în vedere Acordul de stabilire a unei asocieri între Comunitatea Economică Europeană și Turcia (1), în special articolul 22 alineatul (3),
      având în vedere Protocolul adițional din 23 noiembrie 1970 (2), în special articolul 39,
      întrucât:

                  (1)

                  Acordul de stabilire a unei asocieri între Comunitatea Economică Europeană și Turcia („acordul”) și Protocolul adițional la acordul din 23 noiembrie 1970 („protocolul adițional”) prevăd că libera circulație a lucrătorilor între Uniune și Turcia se va realiza în etape progresive.

                  (2)

                  Articolul 9 din acord prevede că, în domeniul de aplicare a acordului, orice discriminare exercitată pe motiv de cetățenie este interzisă.

                  (3)

                  Articolul 39 din protocolul adițional prevede coordonarea sistemelor de securitate socială din Turcia și din statele membre și stabilește principiile pentru o astfel de coordonare.

                  (4)

                  Articolul 39 din protocolul adițional prevede în plus adoptarea de către Consiliul de asociere a unor măsuri în domeniul securității sociale pentru lucrătorii de cetățenie turcă ce circulă în interiorul Comunității și pentru familiile lor care își au reședința în Comunitate.

                  (5)

                  Ca un prim pas către punerea în aplicare a articolului 39 din protocolul adițional, Decizia nr. 3/80 privind aplicarea regimurilor de securitate socială ale statelor membre ale Comunităților Europene în raport cu lucrătorii turci și cu membrii familiilor acestora (3) („Decizia nr. 3/80”) a fost adoptată de către Consiliul de asociere la 19 septembrie 1980.

                  (6)

                  Este necesar să se asigure că, în domeniul securității sociale, articolul 9 din acord și articolul 39 din protocolul adițional sunt puse în aplicare integral.

                  (7)

                  Este necesar să se actualizeze dispozițiile de punere în aplicare cuprinse în prezent în Decizia nr. 3/80 astfel încât acestea să reflecte progresele înregistrate în domeniul coordonării securității sociale în Uniunea Europeană.

                  (8)

                  Regulamentul (UE) nr. 1231/2010 (4) extinde aplicarea dispozițiilor Regulamentului (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (5) și ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (6) la resortisanții unor țări terțe care nu fac obiectul dispozițiilor respective, exclusiv pe motive de cetățenie. Regulamentul (UE) nr. 1231/2010 acoperă deja principiul cumulării perioadelor de asigurare realizate de lucrătorii turci în diferite state membre cu privire la dreptul la anumite prestații, astfel cum se prevede la articolul 39 alineatul (2) din protocolul adițional.

                  (9)

                  Decizia nr. 3/80 ar trebui, prin urmare, să fie abrogată și înlocuită cu o decizie a Consiliului de asociere care, într-o singură etapă, pune în aplicare dispozițiile relevante din acord și din protocolul adițional referitoare la coordonarea sistemelor de securitate socială.

                  (10)

                  Cu privire la aplicarea principiului nediscriminării, prezenta decizie nu ar trebui să acorde niciun drept suplimentar care rezultă din anumite fapte sau evenimente care au loc pe teritoriul celeilalte părți contractante, în cazul în care aceste fapte sau evenimente nu sunt luate în considerare în temeiul legislației primei părți contractante, în afara dreptului de a exporta unele prestații.

                  (11)

                  Pentru aplicarea prezentei decizii, dreptul lucrătorilor turci la prestații familiale ar trebui să fie supus condiției ca membrii de familie ai acestora să își aibă reședința în mod legal alături de respectivii lucrători în statul membru în care lucrătorii sunt angajați. În cazul în care membrii familiilor acestora își au reședința în mod legal într-un alt stat membru, se aplică Regulamentul (UE) nr. 1231/2010. Prezenta decizie nu ar trebui să prevadă niciun drept la prestații familiale pentru membrii de familie ai unui lucrător care își au reședința într-o țară care nu este stat membru, de exemplu Turcia.

                  (12)

                  Pentru a se facilita aplicarea regulilor de coordonare, ar putea fi necesar să se prevadă dispoziții speciale care să corespundă caracteristicilor proprii legislației din Turcia.

                  (13)

                  Pentru a asigura buna funcționare a coordonării sistemelor de securitate socială din statele membre și din Turcia, este necesar să se prevadă dispoziții specifice privind cooperarea dintre statele membre și Turcia, precum și dintre persoana în cauză și instituția din statul competent.

                  (14)

                  Ar trebui adoptate dispoziții tranzitorii pentru a proteja persoanele care fac obiectul prezentei decizii și pentru a se asigura că acestea nu își pierd drepturile ca rezultat al intrării în vigoare a prezentei decizii,

            ADOPTĂ PREZENTA DECIZIE:
      PARTEA I

         DISPOZIȚII GENERALE

      Articolul 1
      Definiții
      (1)   În sensul prezentei decizii:

                  (a)

                  prin „acord” se înțelege Acordul de stabilire a unei asocieri între Comunitatea Economică Europeană și Turcia;

                  (b)

                  prin „regulament” se înțelege Regulamentul (CE) nr. 883/2004, astfel cum este aplicabil în statele membre ale Uniunii Europene;

                  (c)

                  prin „regulament de punere în aplicare” se înțelege Regulamentul (CE) nr. 987/2009;

                  (d)

                  prin „stat membru” se înțelege un stat membru al Uniunii Europene;

                  (e)

                  prin „lucrător” se înțelege:

                              (i)

                              în sensul legislației unui stat membru, o persoană care desfășoară o activitate salariată în conformitate cu articolul 1 litera (a) din regulament;

                              (ii)

                              în sensul legislației din Turcia, o persoană care desfășoară o activitate salariată în conformitate cu legislația respectivă;

                  (f)

                  prin „membru de familie” se înțelege:

                              (i)

                              în sensul legislației unui stat membru, un membru de familie în conformitate cu articolul 1 litera (i) din regulament;

                              (ii)

                              în sensul legislației din Turcia, un membru de familie în conformitate cu respectiva legislație;

                  (g)

                  prin „legislație” se înțelege:

                              (i)

                              în ceea ce privește statele membre, legislația în sensul articolului 1 alineatul (1) din regulament, astfel cum este aplicabilă prestațiilor vizate de prezenta decizie;

                              (ii)

                              în ceea ce privește Turcia, legislația, astfel cum este aplicabilă în Turcia, cu privire la prestațiile vizate de prezenta decizie;

                  (h)

                  prin „prestații” se înțelege:

                              (i)

                              în ceea ce privește statele membre, prestații în sensul articolului 3 din regulament;

                              (ii)

                              în ceea ce privește Turcia, prestațiile aferente care se aplică în Turcia;

                  (i)

                  prin „prestații exportabile” se înțelege:

                              (i)

                              în ceea ce privește statele membre:

                                          —

                                          pensii de bătrânețe;

                                          —

                                          pensii de urmaș;

                                          —

                                          indemnizații în caz de accidente de muncă și boli profesionale;

                                          —

                                          pensii de invaliditate;

                                    în sensul regulamentului, cu excepția prestațiilor speciale în numerar necontributive, astfel cum sunt enumerate în anexa X la regulament;

                              (ii)

                              în ceea ce privește Turcia, prestațiile aferente, astfel cum sunt prevăzute de legislația din Turcia, cu excepția prestațiilor speciale în numerar necontributive, astfel cum sunt prezentate în anexa I la prezenta decizie.

            (2)   Ceilalți termeni folosiți în prezenta decizie au sensul care le este atribuit:

                  (a)

                  în ceea ce privește statele membre, în regulament și în regulamentul de punere în aplicare;

                  (b)

                  în ceea ce privește Turcia, în legislația relevantă, astfel cum este aplicabilă în Turcia.

            Articolul 2
      Domeniul de aplicare personal
      Prezenta decizie se aplică:

                  (a)

                  lucrătorilor turci care sunt sau au fost angajați în mod legal pe teritoriul unui stat membru și care fac sau au făcut obiectul legislației unuia sau mai multor state membre, precum și urmașilor acestora;

                  (b)

                  membrilor de familie ai lucrătorilor menționați la litera (a), cu condiția ca membrii de familie respectivi să își aibă reședința sau să își fi avut reședința în mod legal alături de lucrătorul în cauză în timp ce acesta este angajat într-un stat membru;

                  (c)

                  lucrătorilor care sunt resortisanți ai unui stat membru și care sunt sau au fost angajați în mod legal pe teritoriul Turciei și care fac sau au făcut obiectul legislației din Turcia, precum și urmașilor acestora; precum și

                  (d)

                  membrilor de familie ai lucrătorilor menționați la litera (c), cu condiția ca membrii de familie respectivi să își aibă reședința sau să își fi avut reședința în mod legal alături de lucrătorul în cauză în timp ce acesta este angajat în Turcia.

            Articolul 3
      Egalitatea de tratament
      (1)   Lucrătorii turci care sunt angajați în mod legal într-un stat membru și orice membru de familie al acestora care își are reședința în mod legal cu aceștia beneficiază, cu privire la prestațiile în sensul articolului 1 alineatul (1) litera (h), de un tratament lipsit de discriminare exercitată pe motiv de cetățenie în raport cu resortisanții statelor membre în care acești lucrători sunt angajați.
      (2)   Lucrătorii care sunt resortisanți ai unui stat membru și sunt angajați în mod legal în Turcia și orice membru de familie al acestora care își are reședința în mod legal cu aceștia beneficiază, cu privire la prestațiile în sensul articolului 1 alineatul (1) litera (h), de un tratament lipsit de discriminare exercitată pe motiv de cetățenie în raport cu resortisanții Turciei.
      PARTEA II

         RELAȚIILE DINTRE STATELE MEMBRE ȘI TURCIA

      Articolul 4
      Eliminarea clauzelor de reședință
      (1)   Prestațiile exportabile în sensul articolului 1 alineatul (1) litera (i) la care persoanele menționate la articolul 2 literele (a) și (c) au dreptul nu fac obiectul niciunei reduceri, modificări, suspendări, retrageri sau confiscări pe motiv că beneficiarul își are reședința:

                  (i)

                  pentru prestațiile în temeiul legislației unui stat membru, pe teritoriul Turciei; sau

                  (ii)

                  pentru prestațiile în temeiul legislației din Turcia, pe teritoriul unui stat membru.

            (2)   Membrii de familie ai unui lucrător, astfel cum se menționează la articolul 2 litera (b), au dreptul la prestații exportabile în sensul articolului 1 alineatul (1) litera (i) punctul (i) în același mod ca și membrii de familie ai unui lucrător care este resortisant al statului membru în cauză, în cazul în care acești membri de familie își au reședința pe teritoriul Turciei.
      (3)   Membrii de familie ai unui lucrător, astfel cum se menționează la articolul 2 litera (d), au dreptul la prestații exportabile în sensul articolului 1 alineatul (1) litera (i) punctul (ii) în același mod ca și membrii de familie ai unui lucrător care este resortisant al Turciei, în cazul în care acești membri de familie își au reședința pe teritoriul unui stat membru.
      PARTEA III

         DISPOZIȚII DIVERSE

      Articolul 5
      Cooperare
      (1)   Statele membre și Turcia își comunică reciproc toate informațiile referitoare la modificările din legislația lor care pot afecta punerea în aplicare a prezentei decizii.
      (2)   În sensul prezentei decizii, autoritățile și instituțiile din statele membre și din Turcia își oferă reciproc bunele oficii și acționează ca și cum ar pune în aplicare propria legislație. Asistența administrativă acordată de autoritățile și instituțiile menționate este, de regulă, gratuită. Cu toate acestea, autoritățile competente din statele membre și din Turcia pot conveni asupra rambursării anumitor cheltuieli.
      (3)   În scopul prezentei decizii, autoritățile și instituțiile din statele membre și din Turcia pot comunica direct între ele, precum și cu persoanele implicate sau cu reprezentanții acestora.
      (4)   Instituțiile și persoanele care fac obiectul prezentei decizii au obligația de a se informa reciproc și de a coopera în scopul de a asigura punerea în aplicare corectă a prezentei decizii.
      (5)   Persoanele care sunt vizate de prezenta decizie trebuie să informeze, în cel mai scurt termen, instituțiile din statul membru competent sau din Turcia, în cazul în care aceasta din urmă este statul competent, precum și pe cele ale statului membru de reședință sau ale Turciei, în cazul în care aceasta din urmă este statul de reședință, cu privire la orice modificare a situației lor personale sau familiale care le afectează drepturile la prestații în temeiul prezentei decizii.
      (6)   Nerespectarea obligației de informare prevăzută la alineatul (5) poate atrage după sine aplicarea de măsuri corespunzătoare în conformitate cu dreptul intern. Cu toate acestea, măsurile trebuie să fie echivalente cu cele aplicabile în situații similare în temeiul dreptului intern și să nu facă imposibilă sau extrem de dificilă în practică exercitarea de către solicitanți a drepturilor conferite prin prezenta decizie.
      (7)   Statele membre și Turcia pot să prevadă dispoziții naționale care stabilesc condițiile de verificare a dreptului la prestații pentru a lua în considerare faptul că beneficiarii își au locul de ședere sau reședința în afara teritoriului statului în care se află instituția debitoare. Astfel de dispoziții trebuie să fie proporționale, lipsite de discriminare exercitată pe motiv de cetățenie și în conformitate cu principiile din prezenta decizie. Astfel de dispoziții sunt notificate Consiliului de asociere.
      Articolul 6
      Controale administrative și medicale
      (1)   Prezentul articol se aplică persoanelor menționate la articolul 2, care beneficiază de prestațiile exportabile menționate la articolul 1 alineatul (1) litera (i), precum și instituțiilor responsabile de punerea în aplicare a prezentei decizii.
      (2)   Atunci când un beneficiar sau un solicitant de prestații sau un membru de familie al acestuia își are locul de ședere sau reședința pe teritoriul unui stat membru, în cazul în care instituția debitoare este situată în Turcia, sau își are locul de ședere sau reședința în Turcia, în cazul în care instituția debitoare este situată într-un stat membru, controlul medical se realizează, la cererea instituției debitoare, de către instituția din locul de ședere sau de reședință a beneficiarului, în conformitate cu procedurile stabilite prin legislația aplicată de acea instituție.
      Instituția debitoare informează instituția din locul de ședere sau de reședință cu privire la orice cerință specială, după caz, care trebuie respectată și cu privire la aspectele care trebuie acoperite în cadrul controlului medical.
      Instituția din locul de ședere sau de reședință transmite un raport instituției debitoare care a solicitat controlul medical.
      Instituția debitoare își rezervă dreptul de a supune beneficiarul unui control medical efectuat de către un medic ales de aceasta, fie pe teritoriul în care beneficiarul sau solicitantul de prestații își are locul de ședere sau reședința, fie în țara în care se află instituția debitoare. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria fără a-și pune în pericol sănătatea și dacă instituția debitoare își asumă costul călătoriei și al cazării.
      (3)   Atunci când un beneficiar sau un solicitant de prestații sau un membru de familie al acestuia își are locul de ședere sau reședința pe teritoriul unui stat membru, în cazul în care instituția debitoare este situată în Turcia, sau își are locul de ședere sau reședința în Turcia, în cazul în care instituția debitoare este situată într-un stat membru, controlul administrativ se realizează, la cererea instituției debitoare, de către instituția din locul de ședere sau de reședință a beneficiarului.
      Instituția din locul de ședere sau de reședință transmite un raport instituției debitoare care a solicitat controlul administrativ.
      Instituția debitoare își rezervă dreptul de a supune situația beneficiarului unui control realizat de un specialist ales de aceasta. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria fără a-și pune în pericol sănătatea și dacă instituția debitoare își asumă costul călătoriei și al cazării.
      (4)   Unul sau mai multe state membre și Turcia pot conveni asupra altor dispoziții administrative, cu condiția să informeze Consiliul de asociere cu privire la aceasta.
      (5)   Prin derogare de la principiul asistenței administrative reciproce gratuite prevăzute la articolul 5 alineatul (2) din prezenta decizie, suma efectivă a cheltuielilor privind controalele menționate la alineatele (2) și (3) din prezentul articol se rambursează instituției căreia i s-a solicitat efectuarea acestora, de către instituția debitoare care le-a solicitat.
      Articolul 7
      Aplicarea articolului 25 din acord
      Articolul 25 din acord se aplică în cazul în care una dintre părți consideră că cealaltă parte nu și-a respectat obligațiile prevăzute la articolele 5 și 6.
      Articolul 8
      Dispoziții speciale pentru aplicarea legislației din Turcia
      Consiliul de asociere poate prevedea în anexa II la prezenta decizie, dacă este necesar, dispoziții speciale pentru aplicarea legislației din Turcia.
      Articolul 9
      Proceduri administrative cuprinse în acordurile bilaterale existente
      Procedurile administrative cuprinse în acordurile bilaterale existente încheiate între un stat membru și Turcia pot continua să se aplice, cu condiția ca aceste proceduri să nu afecteze în mod negativ drepturile sau obligațiile persoanelor în cauză prevăzute în prezenta decizie.
      Articolul 10
      Acorduri de completare a procedurilor administrative pentru punerea în aplicare a prezentei decizii
      Unul sau mai multe state membre și Turcia pot să încheie acorduri destinate să completeze procedurile administrative pentru punerea în aplicare a prezentei decizii, în special în vederea prevenirii și combaterii fraudei și a erorilor.
      PARTEA IV

         DISPOZIȚII TRANZITORII ȘI FINALE

      Articolul 11
      Dispoziții tranzitorii
      (1)   În temeiul prezentei decizii, nu se dobândește niciun drept pentru perioada anterioară datei intrării în vigoare a prezentei decizii.
      (2)   Sub rezerva alineatului (1), un drept se dobândește în temeiul prezentei decizii chiar dacă acesta se referă la un eveniment care a survenit înaintea datei intrării în vigoare a prezentei decizii.
      (3)   La cererea persoanei în cauză, orice prestație care nu a fost acordată sau care a fost suspendată, pe motive de cetățenie sau de loc de reședință a persoanei în cauză, se acordă sau se reia de la data intrării în vigoare a prezentei decizii, cu condiția ca drepturile pentru care au fost acordate prestațiile anterior să nu fi dat naștere unei plăți forfetare.
      (4)   În cazul în care cererea menționată la alineatul (3) este depusă în termen de doi ani de la data intrării în vigoare a prezentei decizii, drepturile conferite în conformitate cu prezenta decizie produc efecte de la data respectivă, iar dispozițiile legislației oricărui stat membru sau a Turciei privind pierderea sau prescrierea unor drepturi nu pot fi opozabile persoanelor în cauză.
      (5)   În cazul în care cererea menționată la alineatul (3) este depusă după expirarea termenului de doi ani menționat la alineatul (4), drepturile care nu au fost pierdute sau care nu s-au prescris produc efecte de la data la care a fost depusă cererea, sub rezerva oricărei dispoziții mai favorabile din legislația oricărui stat membru sau a Turciei.
      (6)   Drepturile unei persoane care beneficiază de o pensie sau de o prestație specială în numerar necontributivă acordată de un stat membru înainte de intrarea în vigoare a prezentei decizii și ca urmare a efectului direct al articolului 6 alineatul (1) din Decizia nr. 3/80 nu sunt restrânse sau pierdute ca urmare a prezentei decizii.
      Articolul 12
      Anexele la prezenta decizie
      Anexele la prezenta decizie fac parte integrantă din aceasta.
      Articolul 13
      Abrogare
      Decizia nr. 3/80 se abrogă de la data intrării în vigoare a prezentei decizii.
      Articolul 14
      Intrare în vigoare
      Prezenta decizie intră în vigoare în ziua următoare datei publicării în Jurnalul Oficial al Uniunii Europene.

         Adoptată la …, …

               Pentru Consiliul de asociere

               Președintele

         (1)  JO 217, 29.12.1964, p. 3687/64.

         (2)  JO L 293, 29.12.1972, p. 3.

         (3)  JO C 110, 25.4.1983, p. 60.

         (4)  JO L 344, 29.12.2010, p. 1.

         (5)  JO L 166, 30.4.2004, p. 1.

         (6)  JO L 284, 30.10.2009, p. 1.

         ANEXA I

            LISTA PRESTAȚIILOR SPECIALE ÎN NUMERAR NECONTRIBUTIVE DIN TURCIA

         ANEXA II

            DISPOZIȚII SPECIALE PENTRU APLICAREA LEGISLAȚIEI DIN TURCIA


title: Decizia Consiliului din 28 septembrie 1987 privind încheierea Protocolului adițional la Acordul de cooperare dintre Comunitatea Economică Europeană și Republica Tunisiană

text:
Anunţ juridic important

|

31987D0514

Jurnalul Oficial L 297 , 21/10/1987 p. 0035 - 0035 ediţie specială finlandeză: capitol 11 volum 13 p. 0070  ediţie specială suedeză: capitol 11 volum 13 p. 0070  ediţie specială în limba cehă capitol 11 volum 16 p. 152  - 152 ediţie specială în limba estonă capitol 11 volum 16 p. 152  - 152 ediţie specială în limba maghiară capitol 11 volum 16 p. 152  - 152 ediţie specială în limba lituaniană capitol 11 volum 16 p. 152  - 152 LV.ES capitol 11 volum 16 p. 152  - 152 MT.ES capitol 11 volum 16 p. 152  - 152 PL.ES capitol 11 volum 16 p. 152  - 152 SK.ES capitol 11 volum 16 p. 152  - 152 ediţie specială în limba slovenă capitol 11 volum 16 p. 152  - 152

		19870928Decizia Consiliuluidin 28 septembrie 1987privind încheierea Protocolului adițional la Acordul de cooperare dintre Comunitatea Economică Europeană și Republica Tunisiană(87/514/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 238,având în vedere recomandarea Comisiei [1],având în vedere avizul conform al Parlamentului European [2],întrucât trebuie aprobat Protocolul adițional la Acordul de cooperare dintre Comunitatea Economică Europeană și Republica Tunisiană [3], semnat la Tunis la 25 aprilie 1976,DECIDE:Articolul 1Protocolul adițional la Acordul de cooperare dintre Comunitatea Economică Europeană și Republica Tunisiană se aprobă în numele Comunității.Textul protocolului se atașează la prezenta decizie.Articolul 2Președintele Consiliului procedează la notificarea prevăzută la articolul 8 din protocol [4].Articolul 3Prezenta decizie intră în vigoare în ziua următoare datei publicării în Jurnalul Oficial al Comunităților Europene.Adoptată la Bruxelles, 28 septembrie 1987.Pentru ConsiliuPreședinteleB. Haarder[1] JO C 104, 21.4.1987, p. 23.[2] Aviz conform emis la 16 septembrie 1987 (nepublicat încă în Jurnalul Oficial).[3] JO L 265, 27.9.1978, p. 2.[4] Data de intrare în vigoare a protocolului va fi publicată în Jurnalul Oficial al Comunităților Europene de către Secretariatul General al Consiliului.--------------------------------------------------


title: Decizia Consiliului din 13 iunie 2000 privind încheierea Convenției privind ajutorul alimentar din 1999 în numele Comunității Europene

text:
Anunţ juridic important

|

32000D0421

Jurnalul Oficial L 163 , 04/07/2000 p. 0037 - 0037

		20000613Decizia Consiliuluidin 13 iunie 2000privind încheierea Convenției privind ajutorul alimentar din 1999 în numele Comunității Europene(2000/421/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 181, coroborat cu articolul 300 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât:(1) Comunitatea este membră a Acordului internațional privind cerealele din 1995, care este constituit din două instrumente juridice distincte, și anume Convenția privind comerțul cu cereale și Convenția privind ajutorul alimentar. Aceste acorduri au fost prelungite până la 30 iunie 1999.(2) Convenția privind comerțul cu cereale din 1995 se prelungește până la 30 iunie 2001.(3) A fost negociată o nouă Convenție privind ajutorul alimentar din 1999.(4) Această convenție a fost semnată în numele Comunității și s-a prevăzut aplicarea sa cu titlu provizoriu prin Decizia Consiliului 1999/576/CE din 29 iunie 1999.(5) Ar trebui să se aprobe Convenția privind ajutorul alimentar din 1999,DECIDE:Articol unic(1) Convenția privind ajutorul alimentar din 1999 este aprobată în numele Comunității Europene.Textul convenției se anexează la Decizia 1999/576/CE.(2) Președintele Consiliului depune, în numele Comunității Europene, instrumentul de aprobare prevăzut la articolul XXII litera (b) din Convenția privind ajutorul alimentar din 1999 la Secretarul General al Organizației Națiunilor Unite.Adoptată la Luxemburg, 13 iunie 2000.Pentru ConsiliuPreședinteleJ. Gama[1] Aviz emis la 4 mai 2000 (nepublicat încă în Jurnalul Oficial).[2] JO L 222, 24.8.1999, p. 38.--------------------------------------------------


title: Decizia (PESC) 2015/2008 a Consiliului din 10 noiembrie 2015 de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia

text:
               11.11.2015

               RO

               Jurnalul Oficial al Uniunii Europene

               L 294/69

         DECIZIA (PESC) 2015/2008 A CONSILIULUI
   din 10 noiembrie 2015
   de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 12 august 2010, Consiliul a adoptat Decizia 2010/452/PESC (1), care a extins misiunea de monitorizare a Uniunii Europene în Georgia („EUMM Georgia” sau „misiunea”), instituită prin Acțiunea comună 2008/736/PESC a Consiliului (2).

               (2)

               La 16 decembrie 2014, Consiliul a adoptat Decizia 2014/915/PESC (3) de modificare a Deciziei 2010/452/PESC care a prelungit misiunea până la 14 decembrie 2016 și a stabilit valoarea de referință financiară pentru perioada care se încheie la 14 decembrie 2015.

               (3)

               Ar trebui stabilită o nouă valoare de referință financiară pentru perioada 15 decembrie 2015-14 decembrie 2016.

               (4)

               Prin urmare, Decizia 2010/452/PESC ar trebui să fie modificată în consecință,

         ADOPTĂ PREZENTA DECIZIE:
   Articolul 1
   Decizia 2010/452/PESC se modifică după cum urmează:

               1.

               La articolul 14 alineatul (1), se adaugă următorul paragraf:
               „Valoarea de referință financiară destinată acoperirii cheltuielilor aferente misiunii în perioada 15 decembrie 2015-14 decembrie 2016 este de 17 640 000 EUR.”

               2.

               La articolul 14, alineatele (2) și (3) se înlocuiesc cu următorul alineat:
               „(2)   Toate cheltuielile sunt gestionate în conformitate cu normele și procedurile aplicabile bugetului general al Uniunii. Participarea persoanelor fizice și juridice în atribuirea unor contracte de achiziții de către EUMM Georgia este deschisă fără restricții. În plus, bunurilor achiziționate de către EUMM Georgia nu li se aplică nicio regulă de origine.”

         Articolul 2
   Prezenta decizie intră în vigoare la data adoptării.
   Se aplică de la 15 decembrie 2015.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      (1)  Decizia 2010/452/PESC a Consiliului din 12 august 2010 privind misiunea de monitorizare a Uniunii Europene în Georgia, EUMM Georgia (JO L 213, 13.8.2010, p. 43).

      (2)  Acțiunea comună 2008/736/PESC a Consiliului din 15 septembrie 2008 privind misiunea de monitorizare a Uniunii Europene în Georgia, EUMM Georgia (JO L 248, 17.9.2008, p. 26).

      (3)  Decizia 2014/915/PESC a Consiliului din 16 decembrie 2014 de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia (JO L 360, 17.12.2014, p. 56).


title: 2014/347/UE: Decizia Consiliului din 20 februarie 2014 privind încheierea unui protocol la Acordul de parteneriat și cooperare între Comunitățile Europene și statele membre ale acestora, pe de o parte, și Republica Armenia, pe de altă parte, referitor la un acord-cadru între Uniunea Europeană și Republica Armenia privind principiile generale de participare a Republicii Armenia la programele Uniunii

text:
               13.6.2014

               RO

               Jurnalul Oficial al Uniunii Europene

               L 174/1

         DECIZIA CONSILIULUI
   din 20 februarie 2014
   privind încheierea unui protocol la Acordul de parteneriat și cooperare între Comunitățile Europene și statele membre ale acestora, pe de o parte, și Republica Armenia, pe de altă parte, referitor la un acord-cadru între Uniunea Europeană și Republica Armenia privind principiile generale de participare a Republicii Armenia la programele Uniunii

      (2014/347/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 114, 168, 169 și 172, articolul 173 alineatul (3) și articolele 188 și 192, coroborate cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În conformitate cu Decizia 2012/777/2012 (1), Protocolul la Acordul de parteneriat și cooperare între Comunitățile Europene și statele membre ale acestora, pe de o parte, și Republica Armenia, pe de altă parte, referitor la un acord-cadru între Uniunea Europeană și Republica Armenia privind principiile generale de participare a Republicii Armenia la programele Uniunii (2) („protocolul”) a fost semnat, în numele Uniunii, la 17 decembrie 2012.

               (2)

               Protocolul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie, se aprobă, în numele Uniunii, protocolul la Acordul de parteneriat și cooperare între Comunitățile Europene și statele membre ale acestora, pe de o parte, și Republica Armenia, pe de altă parte, referitor la un acord-cadru între Uniunea Europeană și Republica Armenia privind principiile generale de participare a Republicii Armenia la programele Uniunii („protocolul”).
   Textul protocolului se anexează la prezenta decizie.
   Articolul 2
   Președintele Consiliului efectuează, în numele Uniunii, notificarea prevăzută la articolul 10 din protocol (3).
   Articolul 3
   Prezenta decizie intră în vigoare la data adoptării.

      Adoptată la Bruxelles, 20 februarie 2014.

            Pentru Consiliu

            Președintele

         K. HATZIDAKIS

      (1)  JO L 340, 13.12.2012, p. 26.

      (2)  A se vedea pagina 3 din prezentul Jurnal Oficial.

      (3)  Data intrării în vigoare a protocolului va fi publicată în Jurnalul Oficial al Uniunii Europene de către Secretariatul General al Consiliului.


title: 2011/53/UE: Decizia Consiliului din 18 ianuarie 2011 referitoare la poziția care urmează să fie adoptată de Uniunea Europeană în cadrul Comitetului mixt pentru agricultură, instituit prin Acordul dintre Comunitatea Europeană și Confederația Elvețiană privind comerțul cu produse agricole, în ceea ce privește modificarea anexei 3 la acord

text:
               28.1.2011

               RO

               Jurnalul Oficial al Uniunii Europene

               L 25/5

         DECIZIA CONSILIULUI
   din 18 ianuarie 2011
   referitoare la poziția care urmează să fie adoptată de Uniunea Europeană în cadrul Comitetului mixt pentru agricultură, instituit prin Acordul dintre Comunitatea Europeană și Confederația Elvețiană privind comerțul cu produse agricole, în ceea ce privește modificarea anexei 3 la acord
   (2011/53/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul dintre Comunitatea Europeană și Confederația Elvețiană privind schimburile comerciale cu produse agricole (1) (denumit în continuare „acordul”) a intrat în vigoare la 1 iunie 2002.

               (2)

               Articolul 6 din acord instituie un Comitet mixt pentru agricultură însărcinat cu administrarea acordului și buna funcționare a acestuia.

               (3)

               Articolul 11 din acord prevede faptul că Comitetul mixt pentru agricultură poate decide să modifice anexele la acord.

               (4)

               Pentru a lua în considerare liberalizarea completă a comerțului bilateral cu brânzeturi de la 1 iunie 2007 și protejarea indicațiilor geografice, cu privire la care urmează să se prevadă dispoziții într-o nouă anexă 12 la acord, care impune coerența specificațiilor privind în special brânzeturile, este necesară modificarea anexei 3 la acord.

               (5)

               Articolul 5 alineatul (2) primul paragraf din Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (2) prevede faptul că poziția pe care o adoptă Uniunea Europeană în cadrul Comitetului mixt pentru agricultură se adoptă de către Consiliu la propunerea Comisiei.

               (6)

               Uniunea ar trebui prin urmare să adopte în cadrul Comitetului mixt pentru agricultură poziția prevăzută în proiectul de decizie atașat,

         ADOPTĂ PREZENTA DECIZIE:
   Articolul 1
   Poziția pe care urmează să o adopte Uniunea Europeană în cadrul Comitetului mixt pentru agricultură, instituit prin Acordul dintre Comunitatea Europeană și Confederația Elvețiană privind comerțul cu produse agricole, în ceea ce privește modificarea acordului în legătură cu schimburile comerciale bilaterale cu produse încadrate la poziția 0406 din Sistemul Armonizat, pentru a se lua în considerare liberalizarea completă a comerțului în acest sector, se întemeiază pe proiectul de decizie a Comitetului mixt pentru agricultură atașat la prezenta decizie.
   Articolul 2
   Decizia Comitetului mixt pentru agricultură se publică în Jurnalul Oficial al Uniunii Europene imediat după adoptare.
   Articolul 3
   Prezenta decizie intră în vigoare la data adoptării.

      Adoptată la Bruxelles, 18 ianuarie 2011.

            Pentru Consiliu

            Președintele

         MATOLCSY Gy.

      (1)  JO L 114, 30.4.2002, p. 132.

      (2)  JO L 114, 30.4.2002, p. 1.

      Proiect
      DECIZIA NR. …/2010 A COMITETULUI MIXT PENTRU AGRICULTURĂ
      instituit prin Acordul dintre Comunitatea Europeană și Confederația Elvețiană privind comerțul cu produse agricole
      din …
      privind modificarea anexei 3 la Acordul dintre Comunitatea Europeană și Confederația Elvețiană privind comerțul cu produse agricole
      COMITETUL MIXT PENTRU AGRICULTURĂ,
      având în vedere Acordul dintre Comunitatea Europeană și Confederația Elvețiană privind comerțul cu produse agricole (1), denumit în continuare „acordul”, în special articolul 11,
      întrucât:

                  (1)

                  Acordul a intrat în vigoare la 1 iunie 2002.

                  (2)

                  Anexa 3 la acord prevede concesii privind comerțul cu brânzeturi, în special privind liberalizarea progresivă a comerțului cu brânzeturi pe parcursul unei perioade de cinci ani de la intrarea în vigoare a acordului.

                  (3)

                  Uniunea Europeană și Confederația Elvețiană convin să introducă în acord o nouă anexă 12 privind protecția denumirilor de origine și a indicațiilor geografice pentru produse agricole și alimentare, ceea ce impune coerența dispozițiilor specifice, în special în ceea ce privește brânzeturile.

                  (4)

                  În consecință, este necesară revizuirea anexei 3 pentru a se lua în considerare atât liberalizarea completă a comerțului bilateral cu brânzeturi, de la 1 iunie 2007, cât și protecția indicațiilor geografice, cu privire la care urmează să se prevadă dispoziții în noua anexă 12,

            ADOPTĂ PREZENTA DECIZIE:
      Articolul 1
      Anexa 3 la Acordul dintre Comunitatea Europeană și Confederația Elvețiană privind comerțul cu produse agricole și apendicele la aceasta se înlocuiesc cu textul din anexa la prezenta decizie.
      Articolul 2
      Decizia intră în vigoare la data adoptării de către Comitetul mixt.

         Adoptată la …, …

               Pentru Comitetul mixt pentru agricultură

               Președintele și șeful delegației elvețiene

               Șeful delegației UE

               Secretarul comitetului

         (1)  JO L 114, 30.4.2002, p. 132.

         ANEXĂ

               „ANEXA 3

                           1.

                           Comerțul bilateral cu toate produsele clasificate la poziția 0406 din Sistemul Armonizat a fost liberalizat complet de la 1 iunie 2007 prin eliminarea tuturor taxelor vamale și cotelor.

                           2.

                           Uniunea Europeană nu aplică restituiri la export pentru brânzeturile exportate în Elveția. Elveția nu aplică subvenții la export (1) pentru brânzeturile exportate în Uniunea Europeană.

                           3.

                           Toate produsele încadrate la codul NC 0406 originare din Uniunea Europeană sau din Elveția și care fac obiectul schimburilor comerciale dintre cele două părți sunt scutite de la prezentarea unei licențe de import.

                           4.

                           Uniunea Europeană și Elveția se asigură că avantajele pe care și le acordă reciproc nu sunt compromise de alte măsuri care afectează importurile și exporturile.

                           5.

                           Dacă evoluția prețurilor și/sau a importurilor dă naștere unor perturbări pe piața uneia dintre părți, se vor iniția consultări în cel mai scurt timp în cadrul comitetului prevăzut la articolul 6 din acord, la solicitarea oricăreia dintre părți, în vederea găsirii de soluții adecvate. În acest scop, părțile convin să schimbe periodic informații privind prețurile, precum și orice alte informații utile privind piața brânzeturilor locale sau importate.

            (1)  Valorile de bază pentru eliminarea subvențiilor la export s-au calculat de comun acord de către părți pe baza diferenței dintre prețurile instituționale ale laptelui care pot fi aplicate în momentul intrării în vigoare a acordului, la care se adaugă un supliment pentru laptele transformat în brânză, obținute în funcție de cantitatea de lapte necesar pentru fabricarea brânzei respective și, cu excepția brânzeturilor contingentate, deducerea din valoare, aplicată de Comunitate, a reducerii taxelor vamale.”


title: 2009/125/CE: Decizia Comisiei din 12 februarie 2009 privind o contribuție financiară a Comunității în vederea combaterii pestei micilor rumegătoare în Maroc

text:
               13.2.2009

               RO

               Jurnalul Oficial al Uniunii Europene

               L 42/20

      DECIZIA COMISIEI

   din 12 februarie 2009
   privind o contribuție financiară a Comunității în vederea combaterii pestei micilor rumegătoare în Maroc
   (2009/125/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 8,
   întrucât:

               (1)

               În temeiul Deciziei 90/424/CEE, Comunitatea își poate oferi sprijinul pentru măsuri de combatere a unei boli luate de către o țară terță, dacă apariția sau evoluția unei astfel de boli în țara terță în cauză poate constitui un pericol pentru Comunitate.

               (2)

               Pesta micilor rumegătoare [cunoscută și sub denumirea franceză de Peste des Petits Ruminants (PPR)] este o boală extrem de infecțioasă și contagioasă a micilor rumegătoare, foarte asemănătoare cu pesta bovină. În ultimul deceniu, această boală a arătat o tendință foarte clară de răspândire, atât în Africa, cât și în Asia.

               (3)

               Marocul a informat Comisia că pesta micilor rumegătoare a fost detectată pe teritoriul său și s-a răspândit foarte mult într-un interval foarte scurt de timp. Tipul tulpinii de virus detectate recent nu fusese niciodată până atunci observat în Africa.

               (4)

               Pesta micilor rumegătoare poate fi combătută prin vaccinare și există un vaccin împotriva tuturor serotipurilor, care oferă o protecție de lungă durată împotriva bolii.

               (5)

               Autoritățile din Maroc au pregătit o strategie de vaccinare pe care au comunicat-o Comisiei și au solicitat sprijin financiar din partea Comunității.

               (6)

               Răspândirea către Comunitate a pestei micilor rumegătoare nu poate fi întotdeauna împiedicată prin măsuri instituite la frontierele Comunității. În același timp, apariția unui focar al acestei boli în Comunitate ar avea consecințe foarte grave și, prin urmare, este necesar să se adopte măsuri de prevenire. Din acest motiv, este adecvat să se acorde sprijin Marocului în eforturile sale de combatere a bolii, pentru a împiedica boala să devină endemică în această țară, precum și să se pună la dispoziția Marocului vaccinuri în vederea campaniei de vaccinare împotriva pestei micilor rumegătoare. Trebuie precizată suma maximă a acestei contribuții.

               (7)

               Din cauza urgenței situației, măsurile prevăzute în prezenta decizie trebuie finalizate de preferință până la 31 mai 2009 cel târziu.

               (8)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   (1)   Comisia furnizează autorităților marocane vaccinuri împotriva pestei micilor rumegătoare, care vor fi utilizate pentru campania de vaccinare din Maroc împotriva acestei boli, aflată în desfășurare.
   (2)   Măsurile menționate la alineatul (1) sunt puse în aplicare de către Comisie în cooperare cu autoritățile din Maroc. Vaccinurile furnizate autorităților marocane sunt folosite pentru strategia de vaccinare împotriva pestei micilor rumegătoare, care se va desfășura în 2009 în Maroc.
   Articolul 2
   (1)   Comisia suportă integral costul măsurilor prevăzute la articolul 1 alineatul (1), cost al cărui plafon se fixează la 1 500 000 EUR.
   (2)   Comisia încheie un contract de achiziții publice (contract de furnizare) pentru realizarea măsurilor prevăzute la alineatul (1), prin intermediul procedurii de ofertare adecvate, care este lansată la 31 mai 2009.
   (3)   Directorul general al Direcției Generale Sănătate și Protecția Consumatorilor este autorizat să semneze, în numele Comisiei, contractul prevăzut la alineatul (2).
   Articolul 3
   Contribuțiile financiare prevăzute la articolele 1 și 2 sunt finanțate prin linia bugetară 17 04 02 01 a bugetului Comunităților Europene pentru anul 2009.

      Adoptată la Bruxelles, 12 februarie 2009.

            Pentru Comisie

         Androulla VASSILIOU

            Membru al Comisiei

      (1)  JO L 224, 18.8.1990, p. 19.


title: 2008/659/CE: Decizia Consiliului din 24 iulie 2008 de numire a unui supleant spaniol în cadrul Comitetului Regiunilor

text:
               12.8.2008

               RO

               Jurnalul Oficial al Uniunii Europene

               L 215/5

      DECIZIA CONSILIULUI

   din 24 iulie 2008
   de numire a unui supleant spaniol în cadrul Comitetului Regiunilor
   (2008/659/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului spaniol,
   întrucât:

               (1)

               La 24 ianuarie 2006 Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Un post de supleant în cadrul Comitetului Regiunilor a devenit vacant ca urmare a decesului domnului José Félix GARCÍA CALLEJA,

         DECIDE:
   Articolul 1
   Este numit supleant în cadrul Comitetului Regiunilor pentru durata restantă a mandatului, respectiv până la 25 ianuarie 2010:
   domnul Alberto GARCÍA CERVIÑO, Director General de Asuntos Europeos y Cooperación al Desarrollo.
   Articolul 2
   Prezenta decizie produce efecte de la data adoptării.

      Adoptată la Bruxelles, 24 iulie 2008.

            Pentru Consiliu

            Președintele

         B. HORTEFEUX

      (1)  JO L 56, 25.2.2006, p. 75.


title: Decizia (UE, Euratom) 2016/1465 a Parlamentului European din 28 aprilie 2016 privind descărcarea de gestiune pentru execuția bugetului Agenției Executive pentru Consumatori, Sănătate, Agricultură și Alimente (denumită anterior Agenția Executivă pentru Consumatori, Sănătate și Alimente) aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/124

         DECIZIA (UE, EURATOM) 2016/1465 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției Executive pentru Consumatori, Sănătate, Agricultură și Alimente (denumită anterior Agenția Executivă pentru Consumatori, Sănătate și Alimente) aferent exercițiului financiar 2014
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2014 (1),

               —

               având în vedere conturile anuale consolidate ale Uniunii Europene pentru exercițiul financiar 2014 [COM(2015) 377 – C8-0199/2015] (2),

               —

               având în vedere conturile anuale finale ale Agenției Executive pentru Consumatori, Sănătate, Agricultură și Alimente (denumită anterior Agenția Executivă pentru Consumatori, Sănătate și Alimente) pentru exercițiul financiar 2014 (3),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul 2013 [COM(2015) 505] și documentele de lucru ale serviciilor Comisiei care îl însoțesc [SWD(2015) 194, SWD(2015) 195],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2014 [COM(2015) 441] și documentul de lucru al serviciilor Comisiei care îl însoțește [SWD(2015) 170],

               —

               având în vedere Raportul Curții de Conturi privind conturile anuale ale Agenției Executive pentru Consumatori, Sănătate, Agricultură și Alimente (denumită anterior Agenția Executivă pentru Consumatori, Sănătate și Alimente) pentru exercițiul financiar 2014, însoțit de răspunsul agenției (4),

               —

               având în vedere declarația de asigurare (5) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agențiilor executive în ceea ce privește execuția bugetară pentru exercițiul financiar 2014 (05585/2016 – C8-0040/2016),

               —

               având în vedere articolele 317, 318 și 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în aplicarea Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (8), în special articolul 66 primul și al doilea paragraf,

               —

               având în vedere Decizia de punere în aplicare 2013/770/UE a Comisiei din 17 decembrie 2013 de instituire a Agenției executive pentru consumatori, sănătate și alimente și de abrogare a Deciziei 2004/858/CE (9),

               —

               având în vedere Decizia de punere în aplicare 2014/927/EU a Comisiei din 17 decembrie 2014 de modificare a Deciziei 2013/770/UE pentru a transforma „Agenția Executivă pentru Consumatori, Sănătate și Alimente” în „Agenția Executivă pentru Consumatori, Sănătate, Agricultură și Alimente” (10),

               —

               având în vedere articolul 93 și anexa V la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A8-0140/2016),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în aplicarea articolului 317 din Tratatul privind funcționarea Uniunii Europene, Comisia execută bugetul în cooperare cu statele membre și pe propria răspundere, în conformitate cu principiul bunei gestiuni financiare;

               1.

               acordă directorului Agenției Executive pentru Consumatori, Sănătate, Agricultură și Alimente (denumită anterior Agenția Executivă pentru Consumatori, Sănătate și Alimente) descărcarea de gestiune pentru execuția bugetului Agenției Executive aferent exercițiului financiar 2014;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III — Comisia și agențiile executive, precum și în Rezoluția sa din 28 aprilie 2016 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2014 (11);

               3.

               încredințează președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III — Comisia, precum și rezoluția care face parte integrantă din aceste decizii directorului Agenției Executive pentru Consumatori, Sănătate, Agricultură și Alimente (denumită anterior Agenția Executivă pentru Consumatori, Sănătate și Alimente), Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 51, 20.2.2014.

      (2)  JO C 377, 13.11.2015, p. 1.

      (3)  JO C 367, 5.11.2015, p. 2.

      (4)  JO C 409, 9.12.2015, p. 56.

      (5)  JO C 377, 13.11.2015, p. 146.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 341, 18.12.2013, p. 69.

      (10)  JO L 363, 18.12.2014, p. 183.

      (11)  Texte adoptate, P8_TA(2016)0148 (a se vedea pagina 91 din prezentul Jurnal Oficial).


title: Decizia 2014/198/PESC a Consiliului din 10 martie2014 privind semnarea și încheierea Acordului dintre UniuneaEuropeană și Republica Unită Tanzania privind condițiile pentrutransferul persoanelor suspectate de piraterie și al bunurilorconfiscate asociate de la forțele navale aflate sub comanda UniuniiEuropene către Republica Unită Tanzania

text:
               11.4.2014

               RO

               Jurnalul Oficial al Uniunii Europene

               L 108/1

         DECIZIA 2014/198/PESC A CONSILIULUI
   din 10 martie 2014
   privind semnarea și încheierea Acordului dintre Uniunea Europeană și Republica Unită Tanzania privind condițiile pentru transferul persoanelor suspectate de piraterie și al bunurilor confiscate asociate de la forțele navale aflate sub comanda Uniunii Europene către Republica Unită Tanzania
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 2 iunie 2008, Consiliul de Securitate al Organizației Națiunilor Unite (CSONU) a adoptat Rezoluția 1816 (2008) solicitând tuturor statelor să coopereze în vederea determinării jurisdicției, precum și a cercetării și urmăririi penale a persoanelor cărora le revine răspunderea pentru săvârșirea unor acte de piraterie și de jaf armat în largul coastelor Somaliei. Dispozițiile respective au fost reafirmate în rezoluțiile ulterioare ale CSONU.

               (2)

               La 10 noiembrie 2008, Consiliul a adoptat Acțiunea comună 2008/851/PESC care instituie o operație militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (denumită în continuare „operația «Atalanta»”).

               (3)

               Acțiunea comună 2008/851/PESC dispune că persoanele suspectate de tentativa de a săvârși sau de a fi săvârșit acte de piraterie sau jaf armat în apele teritoriale ale Somaliei, arestate și reținute în vederea urmăririi penale, precum și bunurile care au servit la săvârșirea unor astfel de acte de piraterie sau jaf armat pot fi transferate unui stat terț care dorește să își exercite jurisdicția asupra persoanelor sau bunurilor menționate, dacă au fost convenite cu respectivul stat terț condițiile pentru transfer în conformitate cu dreptul internațional relevant, în special cu dreptul internațional al drepturilor omului, în vederea garantării în special a faptului că nicio persoană nu va fi supusă pedepsei cu moartea, torturii sau oricărui alt tratament inuman, degradant sau care denotă cruzime.

               (4)

               Ca urmare a adoptării de către Consiliu, la 22 martie 2010, a unei decizii privind autorizarea inițierii negocierilor, Înaltul Reprezentant al Uniunii pentru afaceri externe și politica de securitate a negociat, în conformitate cu articolul 37 din Tratatul privind Uniunea Europeană, un acord între Uniunea Europeană și Republica Unită Tanzania privind condițiile pentru transferul persoanelor suspectate de piraterie și al bunurilor confiscate asociate de la forțele navale aflate sub comanda Uniunii Europene către Republica Unită Tanzania (denumit în continuare „acordul”).

               (5)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul dintre Uniunea Europeană și Republica Unită Tanzania privind condițiile pentru transferul persoanelor suspectate de piraterie și al bunurilor confiscate asociate de la forțele navale aflate sub comanda Uniunii Europene către Republica Unită Tanzania (denumit în continuare „acordul”).
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul prin care Uniunea își asumă obligații.
   Articolul 3
   Președintele Consiliului efectuează, în numele Uniunii, notificarea prevăzută la articolul 11 alineatul (1) din acord (2).
   Articolul 4
   Prezenta decizie intră în vigoare la data adoptării.

      Adoptată la Bruxelles, 10 martie 2014.

            Pentru Consiliu

            Președintele

         I. VROUTSIS

      (1)  Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (JO L 301, 12.11.2008, p. 33).

      (2)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia Comitetului executiv din 23 iunie 1998 privind măsurile ce trebuie luate față de țările care creează probleme în legătură cu eliberarea documentelor necesare pentru expulzarea din spațiul Schengen [SCH/Com-ex (98)18 rev.]

text:
               19/Volumul 02

               RO

               Jurnalul Ofícial al Uniunii Europene

               38

         41998D0018

               L 239/197

               JURNALUL OFÍCIAL AL UNIUNII EUROPENE

      DECIZIA COMITETULUI EXECUTIV

   din 23 iunie 1998
   privind măsurile ce trebuie luate față de țările care creează probleme în legătură cu eliberarea documentelor necesare pentru expulzarea din spațiul Schengen
   [SCH/Com-ex (98)18 rev.]
   COMITETUL EXECUTIV,
   având în vedere articolul 132 din Convenția de punere în de aplicare a Acordului Schengen,
   având în vedere articolul 23 din convenția menționată anterior,
   DECIDE:
   Măsurile ce trebuie luate față de țările care creează probleme în legătură cu eliberarea documentelor necesare pentru expulzarea din spațiul Schengen vor fi adoptate în conformitate cu procedura prevăzută în documentul anexat prezentei decizii.

      Ostende, 23 iunie 1998.

            Președintele

         L. TOBBACK

   SCH/II-Read (98)2 rev. 2
   Subiect: Măsurile ce trebuie luate față de țările care creează probleme în legătură cu eliberarea documentelor necesare pentru expulzarea din spațiul Schengen
   Președinția belgiană și-a exprimat de mai multe ori (la ședința Comitetului executiv din 15 decembrie 1997 de la Viena, la ședințele Grupului Central din 14 ianuarie 1998 de la Bruges și din 23 februarie 1998 de la Luxemburg) dorința de a găsi soluții pentru problemele legate de readmisia resortisanților străini ilegali.
   Aceasta privește în special greutățile întâmpinate în domeniul repatrierii din cauza lipsei de cooperare din partea consulatelor din capitalele Schengen atunci când trebuie să elibereze un permis de liberă trecere. Deși, la nivel național, sunt în curs de studiere primele măsuri pentru identificarea soluțiilor, o abordare Schengen comună a acestei probleme ar putea conduce la soluții mai eficiente.
   Una dintre abordările pe care le are Belgia în vedere este următoarea: un stat Schengen constată că întâmpină greutăți serioase în obținerea permisului de liberă trecere pentru a repatria resortisanți străini ilegali. Statul Schengen își informează ambasadorul din țara implicată și îi dă instrucțiuni pentru a elabora măsurile ce trebuie luate pe plan local împreună cu colegii din spațiul Schengen.
   În primă instanță, ambasadorii țărilor Schengen ar putea contacta autoritățile locale pentru a le atrage atenția asupra problemei readmisiei resortisanților lor și pentru a pregăti soluții ad-hoc. Avantajul acțiunii la nivel local constă în faptul că autoritățile naționale ale unei țări se află uneori într-o poziție mai favorabilă decât personalul consular din capitatele Schengen pentru a negocia readmisia resortisanților lor.
   Subgrupul pentru readmisie va fi informat despre orice acțiune la „nivel local” care a fost adoptată. Grupul central va informa Comitetul executiv despre orice acțiune care a fost întreprinsă și despre rezultatul acțiunii respective.
   În cazul în care astfel de contacte nu dau rezultate, ar trebui să fie folosite alte mijloace de sensibilizare, fără îndoială de tip mai constrângător, cum ar fi, de pildă, politica de acordare a vizelor. Aceste măsuri vor fi examinate în cadrul subgrupului pentru vize.
   Fiecare stat Schengen își va păstra dreptul de a decide dacă dorește sau nu să utilizeze una sau alta dintre măsurile de represiune propuse.


title: Decizia Consiliului din 10 februarie 2012 de numire și înlocuire a unor membri în cadrul consiliului de conducere al Centrului European pentru Dezvoltarea Formării Profesionale

text:
               24.2.2012

               RO

               Jurnalul Oficial al Uniunii Europene

               C 55/1

         DECIZIA CONSILIULUI
   din 10 februarie 2012
   de numire și înlocuire a unor membri în cadrul consiliului de conducere al Centrului European pentru Dezvoltarea Formării Profesionale
   2012/C 55/01
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidatura prezentată Consiliului de către Comisie, din categoria reprezentanților lucrătorilor,
   întrucât:

               (1)

               Prin decizia sa din 14 septembrie 2009 (2), Consiliul a numit membrii consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2009 și 17 septembrie 2012.

               (2)

               Un post de membru în cadrul consiliului de conducere al Centrului, din categoria reprezentanților lucrătorilor, a devenit vacant ca urmare a demisiei dlui Aleksi KALENIUS,

         DECIDE:
   Articol unic
   Se numește următoarea persoană ca membru în cadrul consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2012:

      REPREZENTANȚII ORGANIZAȚIILOR LUCRĂTORILOR:

               FINLANDA

               Dl Erkki LAUKKANEN
               Organizația centrală a sindicatelor finlandeze – SAK,
               Confederația angajaților salariați – STTK,
               Confederația sindicatelor personalului profesional și al cadrelor de conducere din Finlanda – AKAVA.

      Adoptată la Bruxelles, 10 februarie 2012.

            Pentru Consiliu

            Președintele

         C. ANTORINI

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.


title: Decizia (UE) 2017/126 a Comisiei din 24 ianuarie 2017 de modificare a Deciziei 2013/448/UE în ceea ce privește stabilirea unui factor de corecție transsectorial uniform, în conformitate cu articolul 10a din Directiva 2003/87/CE a Parlamentului European și a Consiliului (Text cu relevanță pentru SEE. )

text:
               25.1.2017

               RO

               Jurnalul Oficial al Uniunii Europene

               L 19/93

         DECIZIA (UE) 2017/126 A COMISIEI
   din 24 ianuarie 2017
   de modificare a Deciziei 2013/448/UE în ceea ce privește stabilirea unui factor de corecție transsectorial uniform, în conformitate cu articolul 10a din Directiva 2003/87/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (1), în special articolul 10a alineatul (5),
   având în vedere Decizia 2011/278/UE a Comisiei din 27 aprilie 2011 de stabilire, pentru întreaga Uniune, a normelor tranzitorii privind alocarea armonizată și cu titlu gratuit a cotelor de emisii în temeiul articolului 10a din Directiva 2003/87/CE a Parlamentului European și a Consiliului (2), în special articolul 15 alineatul (3),
   întrucât:

               (1)

               Articolul 10a alineatul (5) din Directiva 2003/87/CE stabilește cantitatea anuală maximă de cote utilizată ca bază pentru calcularea cotelor alocate cu titlu gratuit instalațiilor care nu intră sub incidența articolului 10a alineatul (3) din Directiva 2003/87/CE. Această cantitate reprezintă suma a două elemente, descrise la articolul 10a alineatul (5) litera (a) și, respectiv, litera (b) din Directiva 2003/87/CE.

               (2)

               Pentru a se asigura că această cantitate anuală maximă de cote nu este depășită, se aplică un factor de corecție transsectorial, dacă este necesar, reducându-se în mod uniform cantitatea de cote alocată în cazul tuturor instalațiilor eligibile pentru a beneficia de cote gratuite.

               (3)

               În conformitate cu articolul 15 alineatul (3) din Decizia 2011/278/UE, Comisia determină factorul de corecție transsectorial prin compararea limitei stabilite la articolul 10a alineatul (5) din Directiva 2003/87/CE cu suma cantităților anuale totale preliminare de cote de emisii alocate cu titlu gratuit tuturor instalațiilor care intră sub incidența Directivei 2003/87/CE pe teritoriul statelor membre.

               (4)

               În Decizia 2013/448/UE (3), Comisia a stabilit un factor de corecție transsectorial uniform, care este prezentat la articolul 4 și în anexa II la decizia sus-menționată.

               (5)

               În hotărârea sa din 28 aprilie 2016 referitoare la cauzele conexate C-191/14, C-192/14, C-295/14, C-389/14 și C-391/14–C-393/14, Curtea de Justiție a estimat că, la stabilirea cantității anuale maxime de cote în conformitate cu articolul 10a alineatul (5) litera (b) din Directiva 2003/87/CE, Comisia nu ar fi trebuit să ia în considerare emisiile care rezultă din activitățile enumerate în anexa I la Directiva 2003/87/CE începând cu anul 2013, în măsura în care aceste emisii au fost generate de instalații care intrau sub incidența schemei de comercializare a certificatelor de emisii înainte de acea dată. În consecință, Curtea a concluzionat că Comisia nu a determinat cantitatea anuală maximă de cote în conformitate cu cerințele prevăzute la articolul 10a alineatul (5) litera (b) din Directiva 2003/87/CE și că factorul transsectorial uniform prevăzut la articolul 4 și în anexa II la Decizia 2013/448/UE contravine, de asemenea, acestei dispoziții. Prin urmare, articolul 4 și anexa II la Decizia 2013/448/UE au fost invalidate de Curte.

               (6)

               Pentru a pune în aplicare această hotărâre a Curții, Comisia are obligația de a recalcula, în conformitate cu cerințele prevăzute la articolul 10a alineatul (5) litera (b) din Directiva 2003/87/CE, cantitatea anuală maximă de cote alocate instalațiilor eligibile pentru a beneficia de cote cu titlu gratuit și, în consecință, factorul de corecție transsectorial uniform trebuie să fie modificat în mod corespunzător.

               (7)

               Cantitatea de cote menționată la articolul 10a alineatul (5) litera (b) din Directiva 2003/87/CE a fost recalculată cu ajutorul aceleiași metodologii, utilizându-se aceleași date ca cele folosite la calculul inițial efectuat în 2013. În conformitate cu hotărârea Curții, întrucât Comisia a luat în calcul, inițial, emisiile generate de instalațiile incluse în EU ETS înainte de 1 ianuarie 2013 care rezultă din activitățile enumerate în anexa I la Directiva 2003/87/CE doar începând cu anul 2013, acestea au trebuit să fie eliminate din calculul cantității anuale maxime de cote, astfel cum este definită la articolul 10a alineatul (5) din Directiva 2003/87/CE.

               (8)

               Comisia a utilizat, ca punct de pornire, datele oficiale transmise inițial de statele membre. Ulterior, Comisia a consultat statele membre cu privire la respectivele date referitoare la emisii pe care le-au transmis și, ori de câte ori a fost necesar, a solicitat clarificări suplimentare. În conformitate cu articolul 10a alineatul (5), au fost luate în considerare numai instalațiile pentru care statele membre au transmis emisii verificate.

               (9)

               Apoi, Comisia a scos din calcul instalațiile care au desfășurat activități ce intrau sub incidența Directivei 2003/87/CE doar începând cu anul 2013, dar care erau deja incluse în schema de comercializare a certificatelor de emisii înainte de 2013. De asemenea, au fost scoase din calcul emisiile provenite de la instalații pe care statele membre le-au inclus în schemă în conformitate cu articolul 24 din Directiva 2003/87/CE înainte de 2013.

               (10)

               Instalațiile afectate, în perioada cuprinsă între data inițială de colectare a datelor și anul 2013, fie de modificări structurale precum fuziunile, scindările sau închiderile, fie de modificări tehnice, astfel încât acestea nu mai respectau pragurile relevante prevăzute în anexa I la Directiva 2003/87/CE, au fost totuși luate în considerare în exercițiul de recalculare, întrucât aceste modificări nu au putut fi anticipate în momentul colectării datelor. Instalațiile excluse din schemă în temeiul articolului 27 din Directiva 2003/87/CE au fost, de asemenea, luate în considerare cu ocazia recalculării, din același motiv.

               (11)

               În cadrul exercițiului de recalculare, au fost luate în considerare modificările introduse pentru a corecta erorile identificate în măsurile naționale de punere în aplicare ale statelor membre pentru perioada 2013-2020 și puse în aplicare până la sfârșitul anului 2016, deoarece valorile corecte ar fi trebuit să fie deja în vigoare la momentul calculării inițiale a factorului de corecție transsectorial.

               (12)

               În hotărârea sa din 28 aprilie 2016, Curtea a limitat în timp, în mod explicit, efectele declarării nevalidității articolului 4 și a anexei II la Decizia 2013/448/UE, astfel încât, pe de o parte, hotărârea să nu producă efecte decât la încheierea unei perioade de 10 luni începând de la data pronunțării respectivei hotărâri. Prin urmare, factorul de corecție transsectorial stabilit prin Decizia 2013/448/UE este invalidat începând cu data de 1 martie 2017. Pe de altă parte, măsurile adoptate până la acea dată pe baza dispozițiilor invalidate nu pot fi repuse în discuție.

               (13)

               În conformitate cu hotărârea Curții în care se insistă asupra considerațiilor de ordin superior de securitate juridică, măsurile luate de statele membre cu privire la alocarea cotelor pentru perioada 2013-2020 și toate modificările și adăugirile ulterioare aduse acestor măsuri până la data intrării în vigoare a prezentei decizii rămân valabile. Factorul de corecție transsectorial stabilit în prezenta decizie trebuie să fie aplicat în deciziile care vor fi adoptate începând cu 1 martie 2017 în ceea ce privește crearea sau modificarea drepturilor la alocări de cote de emisii și care presupun, pentru stabilirea acestor drepturi, aplicarea factorului de corecție transsectorial,

         ADOPTĂ PREZENTA DECIZIE:
   Articolul 1
   Decizia 2013/448/UE se modifică după cum urmează:

               1.

               Articolul 4 se înlocuiește cu următorul text:
               „Articolul 4
               Factorul de corecție transsectorial uniform menționat la articolul 10a alineatul (5) din Directiva 2003/87/CE și determinat în conformitate cu articolul 15 alineatul (3) din Decizia 2011/278/UE este prevăzut în anexa II la prezenta decizie.”

               2.

               Anexa II se înlocuiește cu textul care figurează în anexa la prezenta decizie.

         Articolul 2
   Prezenta decizie intră în vigoare la 1 martie 2017.

      Adoptată la Bruxelles, 24 ianuarie 2017.

            Pentru Comisie

            Președintele

         Jean-Claude JUNCKER

      (1)  JO L 275, 25.10.2003, p. 32.

      (2)  JO L 130, 17.5.2011, p. 1.

      (3)  Decizia 2013/448/UE a Comisiei din 5 septembrie 2013 privind măsurile naționale de punere în aplicare pentru alocarea tranzitorie cu titlu gratuit a cotelor de emisii de gaze cu efect de seră în conformitate cu articolul 11 alineatul (3) din Directiva 2003/87/CE a Parlamentului European și a Consiliului (JO L 240, 7.9.2013, p. 27).

      ANEXĂ
      Anexa II la Decizia 2013/448/UE se înlocuiește cu următorul text:

            „ANEXA II
            Valorile aferente factorului de corecție transsectorial aplicabile cotelor alocate cu titlu gratuit instalațiilor care nu intră sub incidența articolului 10a alineatul (3) din Directiva 2003/87/CE pentru perioada 2013-2020 sunt următoarele:

                        Anul

                        Factor de corecție transsectorial

                        2013

                        89,207101 %

                        2014

                        87,657727 %

                        2015

                        86,090119 %

                        2016

                        84,506152 %

                        2017

                        82,905108 %

                        2018

                        81,288476 %

                        2019

                        79,651677 %

                        2020

                        78,009186 %”


title: Decizia (PESC) 2016/1338 a Consiliului din 4 august 2016 de modificare a Deciziei (PESC) 2015/2052 de prelungire a mandatului Reprezentantului Special al Uniunii Europene în Kosovo (Această denumire nu aduce atingere pozițiilor privind statutul și este conformă cu RCSONU 1244 (1999) și cu Avizul CIJ privind Declarația de independență a Kosovo.)

text:
                  5.8.2016

                  RO

                  Jurnalul Oficial al Uniunii Europene

                  L 212/109

            DECIZIA (PESC) 2016/1338 A CONSILIULUI
      din 4 august 2016
      de modificare a Deciziei (PESC) 2015/2052 de prelungire a mandatului Reprezentantului Special al Uniunii Europene în Kosovo (*)

      CONSILIUL UNIUNII EUROPENE,
      având în vedere Tratatul privind Uniunea Europeană, în special articolul 33 și articolul 31 alineatul (2),
      având în vedere propunerea Înaltului Reprezentant al Uniunii pentru afaceri externe și politica de securitate,
      întrucât:

                  (1)

                  La 25 ianuarie 2012, Consiliul a adoptat Decizia 2012/39/PESC (1) de numire a domnului Samuel ŽBOGAR în calitate de Reprezentant Special al Uniunii Europene (RSUE) în Kosovo.

                  (2)

                  La 16 noiembrie 2015, Consiliul a adoptat Decizia (PESC) 2015/2052 (2) de prelungire a mandatului RSUE până la 28 februarie 2017.

                  (3)

                  În urma numirii domnului Samuel ŽBOGAR în altă funcție, doamna Nataliya APOSTOLOVA ar trebui să fie numită în calitate de nou RSUE în Kosovo pentru perioada 1 septembrie 2016-28 februarie 2017.

                  (4)

                  Decizia (PESC) 2015/2052 ar trebui modificată în consecință.

                  (5)

                  RSUE își va duce la îndeplinire mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

            ADOPTĂ PREZENTA DECIZIE:
      Articolul 1
      Modificarea Deciziei (PESC) 2015/2052
      Articolul 1 din Decizia (PESC) 2015/2052 se înlocuiește cu următorul text:

         „Articolul 1
         Reprezentantul Special al Uniunii Europene
         (1)   Mandatul domnului Samuel ŽBOGAR în calitate de Reprezentant Special al Uniunii Europene (RSUE) se prelungește până la 31 august 2016.
         (2)   Se numește doamna Nataliya APOSTOLOVA în calitate de RSUE în Kosovo pentru perioada 1 septembrie 2016-28 februarie 2017.
         (3)   Mandatul RSUE poate fi încheiat mai devreme, în cazul în care Consiliul decide astfel, la propunerea Înaltului Reprezentant al Uniunii pentru afaceri externe și politica de securitate (ÎR).”

      Articolul 2
      Intrarea în vigoare
      Prezenta decizie intră în vigoare la data adoptării.

         Adoptată la Bruxelles, 4 august 2016.

               Pentru Consiliu

               Președintele

            M. LAJČÁK

         (*)  Această denumire nu aduce atingere pozițiilor privind statutul și este conformă cu RCSONU 1244 (1999) și cu Avizul CIJ privind Declarația de independență a Kosovo.

         (1)  Decizia 2012/39/PESC a Consiliului din 25 ianuarie 2012 de numire a Reprezentantului Special al Uniunii Europene în Kosovo (JO L 23, 26.1.2012, p. 5).

         (2)  Decizia (PESC) 2015/2052 a Consiliului din 16 noiembrie 2015 de prelungire a mandatului Reprezentantului Special al Uniunii Europene în Kosovo (JO L 300, 17.11.2015, p. 22).


title: Decizia Consiliului din 18 martie 2014 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               21.3.2014

               RO

               Jurnalul Oficial al Uniunii Europene

               C 82/2

      DECIZIA CONSILIULUI

   din 18 martie 2014
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   2014/C 82/02
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidatura prezentată Consiliului de către Comisie, din categoria reprezentanților lucrătorilor,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Postul membrului croat a trebuit să fie ocupat,

         ADOPTĂ PREZENTA DECIZIE:
   Articol unic
   Se numește în calitate de membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:

                  REPREZENTANȚII ORGANIZAȚIILOR LUCRĂTORILOR:

               CROAȚIA

               Dna Dijana ŠOBOTA

               Secretar executiv pentru cooperare internațională și educație

               UATUC

      Adoptată la Bruxelles, 18 martie 2014.

            Pentru Consiliu

            Președintele

         E. VENIZELOS

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.